బెంచ్‌మార్క్‌ స్టాక్‌ మార్కెట్‌ సూచీలు స్వల్పంగా క్షీణించాయి.
స్వల్పనష్టాలతో ముగిసిన స్టాక్‌ మార్కెట్లు
ముంబై, జనవరి 13: బెంచ్‌మార్క్‌ స్టాక్‌ మార్కెట్‌ సూచీలు స్వల్పంగా క్షీణించాయి. టిసిఎస్‌లో జరిగి న యాజమాన్య మార్పులతో కంపెనీ భవిష్యత్తుపై కొంత ఆందోళనలు వ్యక్తం కావడం ఐటిరంగంపై వత్తిడి పెంచింది. ఎస్‌అండ్‌పి బిఎస్‌ఇ సెన్సెక్స్‌ 27,238 పాయింట్లవద్ద ముగిసింది. 9 పాయింట్లు క్షీణించింది. నిఫ్టీ 50 సూచి ఏడు పాయింట్లు క్షీణిం చి 8400గా నమోదయింది. బిఎస్‌ఇ మిడ్‌క్యాప్‌ 0.03శాతం, స్మాల్‌క్యాప్‌ సూచీలు 0.03శాతం పెరిగింది. మిడ్‌క్యాప్‌ మాత్రం స్వల్పంగా క్షీణించిం ది. మార్కెట్లపరంగా చూస్తే మొత్తంగాప్రతికూలంగా ఉంది. బిఎస్‌ఇలో 1493 కంపెనీల షేర్లు క్షీణిం చాయి. 1236 కంపెనీల షేర్లు స్వల్పలాభాలు చవి చూసాయి.
మొత్తంగా 177 కంపెనీలు స్థిరంగా కని పించాయి. మార్కెట్లకు కార్పొరేట్‌ ఫలితాలు బోణీ బాగుందని జిఎన్‌పి జియోజిత్‌పరిభాస్‌ వ్యూహకర్త వినోద్‌నాయర్‌ వెల్లడించారు. గడచిన రెండు వారాల్లో భారత్‌ మార్కెట్లలో ప్రీబడ్జెట్‌ర్యాలీ కొన సాగింది. అలాగే డొనాల్డ్‌ట్రంప్‌ చేపట్టే విధానాలపై కూడా మరికొంత స్పష్టతకోసం ఇన్వెస్టర్లు ఎదురు చూస్తున్నట్లు తేలిందన్నారు. బిఎస్‌ఇ ఐటి సూచీ 1.9శాతం దిగజారింది. మోసర్‌బేర్‌, టిసిఎస్‌, కెల్టాన్‌టెక్‌, ఇన్ఫోసిస్‌ కంపెనీలు క్షీణించాయి. టిసి ఎస్‌ నాలుగుశాతం దిగజారింది. 2249గా కొన సాగింది. టిసిఎస్‌ సిఇఒ మాతృకంపెనీకి ఛైర్మన్‌గా రావడం కొంత సెంటిమెంట్‌ను ప్రభావితంచేసింది. ఇన్ఫోసిస్‌ షేర్లు కూడా ఎక్కువ ఒత్తిడికి గురయ్యా యి. పూర్తికాలపు రాబడుల సూచి కొంత దిగజారిం ది. 3.73శాతం దిగజారింది. ఇన్ఫోసిస్‌ చివరకు 2.9శాతం దిగజారి 971వద్ద ట్రేడింగ్‌ జరిగింది. గోవా కార్బన్‌ 9.13శాతం క్షీణించింది. కంపెనీ కోటి రూపాయలు నికరనష్టం చవిచూసినట్లు ప్రకటించిం ది. లాభాల సంస్థల్లో స్పైస్‌జెట్‌ 2.5శాతం పెరిగి 65.5గా నడిచింది. కంపెనీ 100కుపైగా బోయింగ్‌ విమానాలను కొనుగోలు చేస్తోంది. రిలయన్స్‌ ఇండ స్ట్రీస్‌ 0.6శాతం గరిష్టంగా ముగిసింది. 1090 షేరుధర పలికింది. సోమవారం ఫలితాలు వెలువడ తాయి. ఇక యూరోపియన్‌ మార్కెట్లపరంగాచూస్తే గరిష్టంగా పెరిగాయి. హెల్త్‌కేర్‌ స్టాక్స్‌ భారీవృద్ధిని సూచించాయి.
అమెరికా అధ్యక్షుడు ట్రంప్‌ ఫార్మా రంగం వృద్ధిపై దృష్టిసారించడమే ఇందుకుకీలకం. బ్రిటన్‌ బ్లూచిప్‌ ఎఫ్‌టిఎస్‌ఇ 100 సూచి గరిష్టస్థాయికి పెరిగింది. 0.4శాతంపెరిగింది. యూరోపియన్‌ స్టాక్స్‌ సూచి 0.5శాతంగానిలిచింది. ఆసియామార్కెట్లు మిశ్ర మంగా ముగిసాయి. చైనా షాంఘై కాంపోజిట్‌ తైవాన్‌ టిఎస్‌ఇసి 0.2శాతం, 0.3శాతం చొప్పున ముగిసా యి. జపాన్‌నిక్కీ, హాకాంగ్‌ హ్యాంగ్‌సెంగ్‌ సూచీలు 0.8శాతం, 0.5శాతం ఎగువన ముగిసాయి.